**Forslag til standardvedtægter for en forening**

§ 1. Navn og hjemsted: Kattehales vej Fælleskab

Stk. 1. Foreningens navn er forkortet . KHVF.dk

Stk. 2. Foreningens hjemsted er Allerød Kommune

.

**§ 2. Formål**

Stk. 1.

Foreningens formål er:

At lodsejere på vejene: Kattehalevej, Vestre Teglværksvej, Falkenhøjvej og Lerbjergstien har et vejfællesskab hvortil der sørges for fælles vinterrydning af alle vejene og hvor der kan opspares penge til de enkelte vejes vedligeholdelse.

**§ 3. Medlemskreds**

Stk. 1. Som medlemmer optages lodsejere fra nævnte veje der indbetaler opkrævning fra foreningen.

Stk. 2. Indmeldelse sker ved indbetaling. Medlemskabet er først gyldigt, når medlemmet har betalt opkrævningen.

Stk. 3. Udmeldelse sker automatisk ved ikke at indbetale sidst udsendte opkrævning

Stk. 4. Medlemmerne betaler et af generalforsamlingen fastsat kontingent. Kontingentet opkræves forud for perioden fra 1 oktober til 1 oktober.

**§ 4. Generalforsamlingen**

Stk. 1. Generalforsamlingen er foreningens højeste myndighed.

Stk. 2. Generalforsamling afholdes på formandens foranledning eller på skriftlig opfordring fra mindst 10 gyldige medlemmer. og indkaldes med mindst 4 ugers varsel. Indkaldelse kan ske elektronisk. Generalforsamlingen kan kun finde sted fra 1 april og inden 1 oktober.

Stk. 3. Møde- og stemmeberettigede på generalforsamlingen er alle medlemmer, der senest ugedagen forinden har betalt forfaldent kontingent. Der kan ikke stemmes ved fuldmagt.

Stk. 4. Dagsordenen for den ordinære generalforsamling skal mindst indeholde følgende punkter:

1. Valg af stemmetællere

2. Valg af dirigent

3. Formandens beretning

4. Regnskabsaflæggelse

5. Behandling af indkomne forslag

6. Fastsættelse af kontingent

7. Godkendelse af budget

8. Valg af formand

9. Valg af kasserer

10. Evt valg af optil 3 bestyrelsesmedlemmer

11. Valg af revisorer

12. Eventuelt

Stk. 5. Forslag, der ønskes behandlet på generalforsamlingen, skal være formanden i hænde senest 2 uger før generalforsamlingen. Forslag om vedtægtsændringer, der ønskes behandlet, skal være formanden i hænde senest 2 uger før generalforsamlingen skal afholdes.

Stk. 6. Generalforsamlingen ledes af en dirigent, der ikke må være medlem af bestyrelsen.

Stk. 7. Generalforsamlingen træffer sine beslutninger med simpelt flertal (en over halvdelen af de gyldigt afgivne stemmer) og ved håndsoprækning. Skriftlig afstemning anvendes dog, når det begæres af blot én mødedeltager. Ved personvalg, hvor der er foreslået flere end det antal, der skal vælges, foretages altid skriftlig afstemning. Hvert medlem kan maximalt afgive et antal stemmer, svarende til det antal personer, der skal vælges.

**§ 5. Ekstraordinær generalforsamling**

Stk. 1. Ekstraordinær generalforsamling kan afholdes, når bestyrelsen finder det nødvendigt, og skal afholdes, når mindst 1/4 af medlemmerne fremsætter skriftlig begrundet anmodning om over for formanden. I sådanne tilfælde skal generalforsamlingen afholdes senest fire uger efter, at anmodningen er kommet til formandens kundskab.

Stk. 2. Indkaldelsesfristen for en ekstraordinær generalforsamling er 2 uger.

**§ 6. Foreningens daglige ledelse**

Stk. 1. Foreningens daglige ledelse udgøres af formanden og kasserer. Formand og kasserer vælges af generalforsamlingen og sidder indtil generalforsamlingen beslutter andet.

Stk. 2. Foreningen ledes i overensstemmelse med gældende vedtægter og generalforsamlingens beslutninger.

Stk. 3. Senest 14 dage efter nyvalg til bestyrelsen afholdes konstituerende møde, hvor bestyrelsen af og blandt sine medlemmer vælger kasserer og evt. sekretær. Alle tillidsposter gælder frem til næste generalforsamling.

Stk. 4. Bestyrelsen fastsætter i øvrigt selv sin forretningsorden. Den kan nedsætte underudvalg og arbejdsgrupper til varetagelse af afgrænsede opgaver.

Stk. 5. Formanden indkalder og leder bestyrelsens møder. Indkaldelse sker skriftligt med angivelse af dagsorden, når formanden skønner det nødvendigt, eller mindst 1 medlem af bestyrelsen fremsætter ønske om det overfor formanden. I sådanne tilfælde afholdes mødet senest 2 uger efter anmodningen er kommet til formandens kundskab.

**§ 7. Økonomi, regnskab og revision**

Stk. 1. Foreningens regnskabsår går fra 1 oktober til 1 oktober.

Stk. 2. Bestyrelsen er ansvarlig overfor generalforsamlingen for evt. budget samt regnskab.

Stk. 3. Foreningens regnskab føres af kassereren, der tillige fører foreningens medlemsregister.

Stk. 4. Regnskabet skal være på en tilgængelig hjemmeside og skal holdes opdateret med højst 10 dages forsinkelse i forhold til bankbevægelser.

Stk. 5 Regnskabet afsluttes hvert år den 30/9 og årets saldoer overføres til et nyt regnskab. Alle års regnskaber skal ligge på hjemmesiden.

**§ 8. Tegningsregler og hæftelse**

Stk. 1. Foreningen tegnes udadtil ved underskrift af formanden og kasserer i forening. Der kan ikke ikke optages lån eller pålægges foreningen hæftelser som der ikke er bankdækning for.

Stk. 2. Kassereren står for varetagelse af foreningens formue, herunder indkassering af kontingent samt betaling af regninger. Kassereren kan råde over foreningens konti, herunder betalingskort og netbank til foreningens konti, samt indgå aftale herom.

Stk. 3. Der påhviler ikke foreningens medlemmer nogen personlig hæftelse for de forpligtelser, der påhviler foreningen.

**§ 9. Vedtægtsændringer**

Stk. 1. Disse vedtægter kan kun ændres med 2/3 flertal på en generalforsamling, hvor ændringsforslaget fremgår af dagsordenen. Såfremt flertal ikke opnås herved kan de ændres på en ekstraordinær generalforsamling med simpelt flertal.

Stk. 2. Vedtægtsændringerne træder i kraft med virkning fra den generalforsamling, de vedtages på.

**§ 10. Opløsning**

Stk. 1. Opløsning af foreningen kan kun finde sted med 2/3 flertal på to hinanden følgende generalforsamlinger, hvoraf den ene skal være ordinær.

Stk. 2. Foreningens formue skal i tilfælde af opløsning anvendes i overensstemmelse med de i § 2 fastsatte formål eller til andre almennyttige formål. Beslutning om den konkrete anvendelse af formuen træffes af den opløsende generalforsamling.

**§ 11. Datering**

Således vedtaget på foreningens stiftende generalforsamling den

og senest ændret på den ordinære/ ekstraordinære generalforsamling den.

Dirigentens underskrift.

**Dagsorden for stiftende generalforsamling**

1. Valg af stemmetællere

2. Valg af dirigent

3. Gennemgang af forslag til vedtægter

4. Godkendelse af vedtægter

5. Gennemgang af budget

6. Godkendelse af kontingent og budget

7. Valg af formand

8. Evt. valg af 3 bestyrelsesmedlemmer

9. Valg af revisorer

10. Eventuelt